ПРЕДЛОГ

На основу члана 6. и 7. Закона о финасирању локалне самоуправе (''Службени гласник РС'' број:62/2006, 47/2011 и 93/2012, 104/2016, 96/2017 89/2018, 95/2018), члана 32. Закона о локалној самоуправи (''Службени гласник РС'' број:129/2007, 47/2018) и члана 42. Статута општине Житиште- пречишћен текст („Службени лист општине Житиште број 10/2019 ) Скупштина општине Житиште на седници одржаној. дана године, донела је:

 ОДЛУКУ

О ИЗМЕНИ И ДОПУНИ ОДЛУКЕ ЛОКАЛНИМ КОМУНАЛНИМ ТАКСАМА

Члан 1.

Овом одлуком врши се измена и допуна Одлуке о комуналним таксама (Службени лист Општине Житиште број 47/2013) у даљем тексту ,,одлука“ на следећи начин :

*У члану 6. став први бришу се тачке 3. 4. и 5.*

*У одељку одлуке ,,ТАКСЕНА ТАРИФА “ бришу се тарифни број 3., тарифни број 4. и тарифни број 5.*

Члан 2.

Остале одредбе одлуке остају непромењене.

 Одлуку објавити у Службеном листу Општине Житиште и на званичној интернет презентацији Општине Житиште.

Република Србија

Аутономна Покрајна Војводина

Општина Житиште

Скупштина општине Житиште

Број: I-020-

Дана:. године Председница Скупштине општине Житиште

Ж и т и ш т е Драгана Петковић

Образложење

Правни основ за доношење ове одлуке налази се у Закону о финансирању локалне самоуправе, Закону о локалној самоуправи, Статуту Општине Житиште . Одредбама члана 6. Закона о финансирању локалне самоуправе предвиђено је да јединици локалне самоуправе припадају приходи који се остваре на њеној територији, тачком 5) предвиђене су накнаде за коришћење јавних добара.

Одредбама члана 7. истог закона у ставу 2. је предвиђено да скупштина јединице локалне самоуправе својом одлуком утврђује стопе изворних прихода, као и начин и мерила за одређивање висине локалних такса и накнада, у поступку утврђивања буџета за наредну годину. Одредбама члана 239. став 3. Закона о накнадама за коришћење јавних добара, којим су између осталих прописане и накнаде за коришћење јавних површина, предвиђено је да се актом скупштине јединице локалне самоуправе утврђује висина накнаде за коришћење јавних површина, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

За коришћење јавних површина, до краја 2018. године, односно до почетка примене наведеног закона, утврђивале су се и наплаћивале локалне комуналне таксе у складу са Законом о финансирању локалне самоуправе и Одлуком о локалним комуналним таксама Општине Житиште.

Закон о накнадама за коришћење јавних добара примењује се од 1. јануара 2019. године, тако да је потребно, усвојити Одлуку о накнадама за коришћење јавних површина, како би се у буџету Општине Житиште обезбедили приходи по основу коришћења јавних површина а што ефикасније спречило заузимање јавних површина без основа, а истовремено је потребно изменити Одлуку о комуналним таксама и из ње изузети тарифне бројеве 3.4. и 5. јер се део који се односи на коришћење јавних површиниа регулише другим општинским прописом и није више предмет комуналних такси.

Општинско веће Општине Житиште утврдило је предлог Одлуке и исти упућује СО Житиште на даљу надлежност.

За предлагача

Општинско веће Општине Житиште

Председник Митар Вучуревић